REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/512-13

25. decembar 2013. godine

B e o g r a d

ZAPISNIK

30. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE ODRŽANE

23. DECEMBRA 2013. GODINE

Sednica je počela u 13,00 časova.

 Sednicom je predsedavao Dejan Radenković, predsednik Odbora.

 Sednici su prisustvovali članovi Odbora: Zoran Bojanić, Slobodan Jeremić, Milan Kovačević, Stefana Miladinović, Mujo Muković, Srđan Spasojević i Rajko Stevanović.

Sednici Odbora su prisustvovali zamenici odsutnih članova Odbora: Bojana Božanić (zamenik Milana Lapčevića) i Vučeta Tošković (zamenik Željka Sušeca)

 Sednici nisu prisustvovali članovi Odbora: Gorica Gajić, Radmila Gerov, Vladimir Jovanović, Vladimir Marinković, Milovan Marković i Ljuban Panić.

Sednici su prisustvovali iz Ministarstva prirodnih resursa, rudarstva i prostornog planiranja; Milan Bačević, ministar, Srđan Bejli, državni sekretar, Tomislav Šubaranović, državni sekretar, Svetlana Čeperković, načelnik, Dragan Dunčić, direktor Republičke agencije za prostorno planiranje.

Na predlog predsednika Odbora ,usvojen je sledeći:

 **D n e v n i r e d**

1. Razmatranje Izveštaja o radu Ministarstva prirodnih resursa, rudarstva i prostornog planiranja za period maj-juli 2013. godine (Broj 02-3066/13 od 02.08.2013.godine);
2. Razmatranje Izveštaja o radu Ministarstva prirodnih resursa, rudarstva i prostornog planiranja za period avgust - oktobar 2013. godine (Broj 02-4235/13 od 05.11.2013. godine);
3. Razmatranje predstavki i predloga građana na predlog Radne grupe Odbora;
4. R a z n o

Pre prelaska na razmatranje utvrđenog dnevnog reda, većinom glasova (9 za, 1 nije glasao) usvojeni su zapisnici 23. sednice Odbora održane 24. septembra 2013. godine, 24. sednice Odbora održane 17. oktobra 2013. godine, 25. sednice Odbora održane 31. oktobra 2013. godine i 26. sednice Odbora održane 7. novembra 2013. godine.

 Prva tačka dnevnog reda – **Razmatranje Izveštaja o radu Ministarstva prirodnih resursa, rudarstva i prostornog planiranja za period maj - juli 2013. godine**

 Druga tačka dnevnog reda - **Razmatranje Izveštaja o radu Ministarstva prirodnih resursa, rudarstva i prostornog planiranja za period avgust - oktobar 2013. godine**

Na predlog predsednik Odbora rasprava o tačkama 1. i 2. usvojenog dnevnog reda je objedinjena.

U uvodnom izlaganju Milan Bačević, ministar, istakao je da je Ministarstvo dostavilo izveštaje za 2 kvartala i da zbog velikog opsega informacija neće detaljno obrazlagati oba izveštaja već će istaći ono najbitnije. naglašeno je da u Ministarstvu ne postoji ni jedan prostorni plan, niti pritužba a da nije rešena. U toku je izrada više prostornih planova, a posebno se ističe „Južni tok“. U narednim danima potpisuje se ugovor sa predstavnicima ,,Srbija gasa“ povodom izrade plana južnog kraka Južnog toka. Ovo je veoma značajan projekat za Srbiju, koji je nastao u saradnji sa Agencijom za prostorno planiranje. Sa južnim krakom Južnog toka i Makedonija dobija derivate gasa, a uradiće se i pripojak za Kosovo i Metohiju. U toku su razgovori sa predstavnicima Crne Gore u vezi sa njihovom potrebom za snabdevanje gasom iz Južnog toka čime bi dobili sigurnost i ne bi zavisili od sadašnjih snabdevača. Srbija bi na osnovu te saradnje inkasirala između 600 mil. i 900 mil. dinara godišnje.

Trenutno je u proceduri rešavanje plana trase auto puta kroz Predejane. Posebno je naglašeno da su rešeni problemi na trasi Pojate – Preljina i na trasi Kraljevo – Čačak. Potpisani su prostorni planovi: Radan, Beljanica, Kučaj i Podunavsko – Braničevki okrug, a u toku je izrada prostornih planova čija se realizacija očekuje u narednoj godini.

Saglasno članu 229. Poslovnika Narodne skupštine Odbor je razmotrio Izveštaj o radu Ministarstva saobraćaja za period maj –jul 2013. godine i odlučio, većinom glasova (8 za, 2 nije glasao), da ga prihvati.

Saglasno članu 229. Poslovnika Narodne skupštine Odbor je razmotrio Izveštaj o radu Ministarstva saobraćaja za period jul – oktobar 2013. godine i odlučio, većinom glasova (8 za, 2 nije glasao), da ga prihvati.

 Treća tačka dnevnog reda - **Razmatranje predstavki i predloga građana na predlog Radne grupe Odbora**

 Izvestilac Radne grupe Odbora za razmatranje predstavki Slobodan Jeremić je upoznao prisutne da je Radna grupa razmotrila 19 predstavki dostavljenih Odboru, da su uglavnom iz delokruga rada Ministarstva građevinarstva i urabanizma, da su određene predstavke upućene i Zaštitnik građana kao i načelnicima upravnih okruga, da će se u budućem radu Radna grupa potruditi da u postupanju po određenim predstavkama uključuje više mehanizama vlasti i da je predloženo sledeće postupanje:

* Predstavka Verice Jeremić, (broj 07-249/13 od 12.09.2013), u vezi pružanje pomoći radi ispunjenja obaveze od strane investitora PBSZ Šumadija iz Beograda, a u vezi sa izgradnjom objekta u naselju Gorica u Sremčici, odnosno asfaltiranju ulice Sare Bernar. Predlog je da se predstavka uputi Ministarstvu građevinarstva i urbanizma i Gradskoj upravi grada Beograda.
* Predstavka Nataše i Milene Radovanović, (broj 07-3735/13 od 04.10.2013), u vezi sa pritužbom na postupanje Katastra nepokretnosti Požarevac. Predlog je da se predstavka uputi Ministarstvu građevinarstva i urbanizma.
* Predstavka Slobodana Ramadanovića, (broj35-3901/13 od 16.10.2013), u vezi sa problemom koji će stanari zgrade u ulici Banatska 83, imati izgradnjom pristupnih saobraćajnica mostu Zemun – Borča. Predlog je da se predstavka uputi Ministarstvu građevinarstva i urbanizma.
* Predstavka Vojislava Plavšića, (broj 07-4046/13 od 24.10.2013), u vezi sa dopisom kojim podosilac predstavke upućuje predloge za dopunu Zakona o planiranju i izgradnji i Zakona o održavanju stambenih objekata. Predlog je da se predstavka uputi Ministarstvu građevinarstva i urbanizma.
* Predstavka Nikole Arsenijevića, (broj 07-4079/13 od 28.10.2013), u vezi sa problemom nemogućnosti ostvarivanja prava prenamene zemljišta, odnosno dobijanja građevinske dozvole za izgradnju vikendice. Predlog je da se predstavka prosledi Ministarstvu građevinarstva i urbanizma.
* Predstavka Milorada Savića, (broj 35-4194/13 od 05.11.2013), u vezi sa zahtevom za naknadu sredstava povodom oduzimanja zemljišta i rušenja stambenog objekta. Predlog je da se predstavka uputi Ministarstvu građevinarstva i urbanizma i Zaštitniku građana Republike Srbije.
* Predstavka Vesne Lalić, (broj 07-4305/13 od 13.11.2013), u vezi sa žalbom na rad građevinske inspekcije OU Velika Plana. Predlog je da se predstavka prosledi Ministarstvu građevinarstva i urbanizma i načelniku Podunavskog upravnog okruga.
* Predstavka Boška Kalabe, (broj 351-4467/13 od 12.11.2013), a u vezi sa pitanjem koje se odnosi na Zakon o legalizaciji objekata. Predlog je da se predstavka prosledi Ministarstvu građevinarstva i urbanizma.
* Predstavka Branke Trivić, (broj 351-4468/13 od 22.11.2013), a u vezi sa članom 11. Zakona o posebnim uslovima upisa svojine na objektima izgrađenim bez građevinske dozvole. Predlog je da se predstavka uputi Ministarstvu građevinarstva i urbanizma.
* Predstavka Gojka Bakića, (broj 351-4469/13 od 22.11.2013), a u vezi sa žalbom na rad službenika Geodetskog zavoda i Službe za katastar nepokretnosti SO Brus. Predlog je da se predstavka uputi Ministarstvu građevinarstva i urbanizma i Zaštitniku građana Republike Srbije.
* Predstavka Radeta Stojanovića, (broj 07-4513/13 od 28.11.2013), u vezi sa problemom koji podnosilac predstavke ima zbog rešenja KN Prokuplje. Predlog je da se predstavka uputi Ministarstvu građevinarstva i urbanizma.
* Predtstavka Borivoja Štekovića, (broj 07-4539/13 od 27.11.2013), u vezi sa pitanjem priključenja električne energije na stambeni objekat. Predlog je da se predstavka uputi Ministarstvu građevinarstva i urbanizma.
* Predstavka Žike Đukića, (broj 07-3599/13 od 29.11.2013), u vezi sa radom Ministarstva građevinarstva i urbanizma, upisom i legalizacijom naknadno podignutih objekata. Predlog je da se predstavka uputi Ministarstvu građevinarstva i urbanizma.
* Predstavka Jeremije Milojevića, predsednika MZ Zeoke, (broj 07-3420/13 od 29.11.2013), u vezi sa problemima koje stanovništvo MZ Zeoke ima zbog širenja rudarskog basena Kolubara. Predlog je da se predstavka uputi Ministarstvu građevinarstva i urbanizma.
* Predstavka Nebojiše Joksimovića, (broj 07-4709/13 od 11.12.2013), u vezi sa problemima koje podnosilac predstavke ima sa radom službe SO Čajetina. Predlog je da se predstavka uputi Ministarstvu građevinarstva i urbanizma, Ministarstvu regionalnog razvoja i lokalne samouprave, Zaštitniku građana Republike Srbije i načeniku Zlatiborskog upravnog okruga.
* Predstavka Nenada – Petra Micića, (broj 07-4696/13 od 16.12.2013), u vezi sa predlogom unapređenja rada Ministarstva građevinarstva i urbanizma i Republičkog geodetskog zavoda, istovremeno obaveštava o molbi po ličnom osnovu. Predlog je da se predstavka uputi Ministarstvu građevinarstva i urbanizma.
* Predstavka Biljane Mihajlović, (broj 052-4785/13 od 16.12.2013), kojom podnosilac predstavke upućuje na „lošu ekonomsku komponentu Nacrta Zakona o planiranju i izgradnji“. Predlog je da se predstavka uputi Ministarstvu građevinarstva i urbanizma.
* Predstavka Slobodana Aleksića (broj 07-4783/13 od 16.12.2013), u vezi prijave zbog ne sprovođenja Predloga za formiranje stručne komisije u cilju ažuriranja Katastarskog operata sada KN u KO Petlovača. Predlog je da se predstavka uputi Ministarstvu građevinarstva i urbanizma i načelniku Mačvanskog upravnog okruga.
* Predstavka starašine manastira Arhimandrita o. Georgija Dobrosavljevića, (broj 9-4814/13 od 18.12.2013), podnosioc predstavke izražava protivljenje usvojenom Planu generalne regulacije Ovčar Banje. Predlog je da se predstavka uputi Ministarstvu građevinarstva i urbanizma, Ministarstvu kulture i informisanja i načelniku Moravičkog upravnog okruga.

Odbor je većinom glasova (8 za, 2 nije glasalo) zaključio da prihvati sve pojedinačne predloge Radne grupe Odbora za razmatranje predstavki.

 Četvrta tačka dnevnog reda – **R a z n o**

Pod tačkom Razno predsednik Odbora je upoznao prisutne da je zbog obaveze planiranja sredstava UNDP a za podršu radnim telima NS u 2014. godini, potrebno da se Odbor izjasni koliko sednica, van sedišta, i javnih slušanja planira da održi u 2014. godini. Predlog predsednika Odbora da se u 2014. godini održe 3 sednice van sedišta i 3 javna slušanja Odbor je jednoglasno prihvatio.

Na sednici Odbora vođen je tonski zapis.

Sednica je zaključena u 13,30 časova.

SEKRETAR ODBORA PREDSEDNIK ODBORA

 Biljana Ilić Dejan Radenković